Kivisaari (Helsinki)

Kivisaari (ruots. Stenholmen) on saari Helsingissä Vuosaaren edustalla, noin kilometrin päässä Vuosaaresta. Saarella toimii Helsingin seurakunayhtymän kesäkoti ja leirikeskus. Kivisaaren vieressä on Karhusaari, ja ne yhdistää toisiinsa silta. Niiden yhteinen pinta-ala on viisi hehtaaria. Saaren päärakennus on K.E. ”Kalle” Kontron vuonna 1918 rakennuttama jugendtyylinen huvila Merilinna, joka on Eliel Saarisen piirtämä ja suojeltu. Helsingistä Kivisaareen on osana itäistä saaristoreittiä kesäisin laivayhteys kolme kertaa päivässä. Saaren eteläpuolella olevaan viesraslaituriin voi myös rantautua lyhytaikaisesti omalla veneellä päivittäin klo 10–20 välillä. Laituriin kiinnittäytyminen on maksullista. Saaren itäpuolella on neljä luotoa, jotka ovat luonnonsuojelualuetta ja niihin rantautuminen on kielletty elokuun puoliväliin asti. Alue on linnuston perusteella rauhoitettu neljän luodon ja niitä ympäröivän vesialueen muodostama kokonaisuus. Lähteet Kirjallisuutta Strang, Jan: Saaristounelmia Helsingissä – Vartiosaaren ja Helsingin itäsaariston pienten saarten historia. Helsinki: Antiikki-Kirja, 2016. ISBN 978-951-98135-2-3 Aiheesta muualla Kuvia tai muita tiedostoja aiheesta Kivisaari Wikimedia Commonsissa Rantaniityn suojelupäätös (Arkistoitu – Internet Archive)